Za album grupe The Hamsters, vidite članak They Live by Night (album).

***They Live by Night*** (sh. *Oni žive noću*) je američki crno-bijeli film snimljen 1948. u režiji Nicholasa Raya, kome je predstavljao režijski debi. Po žanru je kombinacija drame i film noira, a temelji se na romanu *Thieves Like Us* Edwarda Andersona. Protagonist, čiji lik tumači Farley Granger, je Bowie, mladić nepravedno osuđen za ubistvo, koji zajedno s dva osuđenika bježi sa zatvorske farme i pronalazi utočište kod Keechie, kćeri vlasnika benzinske stanice (a čiji lik tumači Cathy O'Donnell). Radnja prikazuje kako se njih dvoje zaljube te pokušavaju započeti miran život, ali ih i kako ga Bowiejevi drugovi ponovno vraćaju na put kriminala, a što će dovesti do tragičnih posljedica.

*They Live by Night* je poznat ne samo kao Rayev režijski debi, nego i kao film pri čijoj produkciji je imao najviše kreativne kontrole. To se vidjelo i na samom početku snimanja, kada je za snimanje scene bijega iz zatvora koristio helikopter, a što je bilo bez presedana u tadašnjem Hollywoodu. Iako je snimanje dovršeno u oktobru 1947. godine, distribuciju je odgodio kaos nastao u matičnom studiju RKO Pictures tokom preuzimanja od strane Howarda Hughesa. Film je zbog toga premijerno prikazan u Britaniji sljedeće godine, a u SAD se prikazao tek 1949. godine. Komercijalni rezultati nisu bili dobri, ali su kritike bile povoljne. Ray je zahvaljujući privatnim projekcijama stekao naklonost brojnih hollywoodskih ličnosti, uključujući Humphreya Bogarta, koji ga je bio angažirao za svoju nezavisnu produkciju *Knock on Any Door*. Današnji kritičari, pak, *They Live By Night* drže jednim od prvih korištenja motiva "ljubavni par u bijegu" u Hollywoodu, odnosno preteču trenda koji će karakterizirati *Bonnie and Clyde*.

Uloge
-----

|  |  |
| --- | --- |
| * Cathy O'Donnell ...Catherine "Keechie" Mobley
* Farley Granger ...Arthur "Bowie" Bowers
* Howard Da Silva ...Chicamaw "One-Eye" Mobley
* Jay C. Flippen ...Henry "T-Dub" Mansfield
* Helen Craig ...Mattie
* Will Wright ...Mobley
* William Phipps ...Mladi farmer
* Ian Wolfe ...Hawkins
 | * Harry Harvey ...Hagenheimer
* Marie Bryant ...Pjevač
* Will Lee ...Draguljar
* James Nolan ...Schreiber
* Charles Meredith ...Kom. Hubbell
* Teddy Infuhr ...Alvin
* Byron Foulger ...Lambert
 |

Godine 1974. je Robert Altman na osnovu istog romana snimio film *Thieves Like Us*.

Izvori
------

Vanjske veze
------------

* *They Live by Night* na sajtu IMDb
* *They Live by Night* na AllRovi-u
* *They-Live-by-Night* na filmskoj bazi podataka TCM
* *They Live by Night* Arhivirano 2015-09-08 na Wayback Machine-u informational site and DVD review at DVD Beaver (includes images)
* *They Live by Night* film scene na YouTube

| * p
* r
* u
Filmovi koje je režirao Nicholas Ray |
| --- |
| 1940-e | 
* *They Live by Night* (1949)
* *Knock on Any Door* (1949)
* *A Woman's Secret* (1949)

 |
| 1950-e | 
* *In a Lonely Place* (1950)
* *Born to Be Bad* (1950)
* *Flying Leathernecks* (1951)
* *On Dangerous Ground* (1952)
* *The Lusty Men* (1952)
* *Johnny Guitar* (1954)
* *Run for Cover* (1955)
* *Rebel Without a Cause* (1955)
* *Hot Blood* (1956)
* *Bigger Than Life* (1956)
* *The True Story of Jesse James* (1957)
* *Bitter Victory* (1957)
* *Wind Across the Everglades* (1958)
* *Party Girl* (1958)

 |
| 1960-e | 
* *The Savage Innocents* (1960)
* *King of Kings* (1961)
* *55 Days at Peking* (1963)

 |
| 1970-e | 
* *We Can't Go Home Again* (1976)

 |
| 1980-e | 
* *Lightning Over Water* (1980)

 |